Tiltale for vold efter straffelovens § 244, stk. 1
Ret: Retten på Bornholm (1. instans)
Faggruppe: Straffesag — Almindelig domsmandssag
Sagsemner: Liv og legeme;

RETTEN PÅ BORNHOLM

D O M

afsagt den 22. november 2022

Rettens nr. 1-710/2022
Politiets nr. 2200-73241-00033-22

Anklagemyndigheden
mod
Tiltalte 1
Født Dato 1 1984 og
Tiltalte 2
Født Dato 2 1992

Der har medvirket domsmænd ved behandlingen af denne sag.

Anklageskrift er modtaget den 13. oktober 2022.

De tiltalte er tiltalt for

vold efter straffelovens § 244, stk. 1,
ved den 2. juli 2022 omkring kl. 23.40, i gården tilhørende Café 18, belig-
gende Krystalgade 18 i Rønne, i forening og efter forudgående aftale eller
efter fælles forståelse, at have udøvet vold mod Forurettede, idet Tiltalte 2 hev
fat i Forurettedes bluse, og smed ham ned på jorden, hvorefter Tiltalte 1 slog
Forurettede flere gange i hovedet, efter Forurettede var kommet op at stå,
ligesom Tiltalte 1 tildelte Forurettede flere knæspark på krop-pen og tog fat i
Forurettede.

Påstande

Anklagemyndigheden har nedlagt påstand om frihedsstraf.

De tiltalte har erkendt sig skyldige i den beskrevne vold, men nægtet at den
skulle være udøvet efter forudgående aftale eller efter fælles forståelse.

Sagens oplysninger

Der er afgivet forklaring af de tiltalte og af vidnerne Forurettede og Vidne.

Forklaringer er lydoptaget og gengives ikke i dommen.

Af overvågningsvideo fra gården tilhørende Café 18, beliggende Krystalga-de
18 i Rønne, ses først Tiltalte 2 komme ud i gården og tage fat i Forurettede,
samt smide denne på jorden,

Std 75284



side 2

hvorefter Tiltalte 1 ligeledes kommer ud i gården. Forurettede skubber
derefter til Tiltalte 2, hvorefter Tiltalte 1 begynder at slå forurettede. Tiltalte 2
ses i noget omfang at for-søge at holde Tiltalte 1 og forurettede adskilt. Af
anden overvåg-ningsvideo fra en anden vinkel ses ligeledes Tiltalte 1 tildele
foru-rettede knæspark på kroppen.

Tiltalte 1 er ikke tidligere straffet af betydning for denne sag.

Tiltalte 2 er ikke tidligere straffet af betydning for denne sag.

Kriminalforsorgen har i erklæringen af 8. november 2022 vedrørende Tiltalte
1 oplyst bl.a., at:

"Kriminalforsorgens konklusion:
Det er Kriminalforsorgens vurdering, at Tiltalte 1 er egnet til at modtage
en hel eller delvis betinget dom med vilkår om samfundstje-neste,
hvortil det skal anbefales, at der fastsættes vilkår om tilsyn af
Kriminalforsorgen i prøvetiden."

Kriminalforsorgen har i erklæringen af 31. oktober 2022 vedrørende Tiltalte
2 oplyst bl.a., at:

"Kriminalforsorgens konklusion:
Det er Kriminalforsorgens vurdering, at Tiltalte 2 er egnet til at modtage
en hel eller delvis betinget dom med vilkår om samfundstjeneste, hvortil
det skal anbefales, at der fastsættes vilkår om tilsyn af
Kriminalforsorgen i prøvetiden.

Finder retten, at sagen kan afgøres med en betinget dom uden vilkår om
samfundstjeneste, skal det anbefales, at der alene fastsættes prøve-tid.

Kriminalforsorgens begrundelse:
Kriminalforsorgen har ved vurderingen lagt vægt på Tiltalte 2's
forholdsvis gode forhold herunder, at han har en fast til-knytning i
arbejdsmarkedet som fisker.

Endvidere har Kriminalforsorgen lagt vægt på, at Tiltalte 2 er motiveret
for at samarbejde med Kriminalforsorgen og indstil-let på at
gennemføre samfundstjeneste såvel som tilsyn."

Tiltalte 1 har om sine personlige forhold forklaret, at hun bruger sin fritid
sammen med sine børn. Hun har efter episoden mødtes med foru-rettede med
henblik på forsoning, hvilket lykkedes. Hun har også i øvrigt set



side 3

forurettede efterfølgende, men har ikke kommunikeret med ham ved disse
lejligheder.

Tiltalte 2 har om sine personlige forhold forklaret, at han er fisker i
Nordjylland og By, men kommer til Bornholm en gang imellem. Han er
motiveret for at udføre samfundstjeneste og mener, at det er muligt at udføre
sideløbende med hans erhverv.

Rettens begrundelse og afgørelse

De tiltalte har uden forbehold erkendt sig skyldige i at have udøvet vold mod
Forurettede. Tilståelsen støttes af de oplysninger, der i øvrigt foreligger,
herunder særligt overvågningsvideoerne fra gården tilhørende Café 18. På
baggrund af de afspillede overvågningsvideoer, hvorpå ses først Tiltalte 2
overfalde forurettede og derefter Tiltalte 1 udøve vold mod forurettede i
umiddelbar forlængelse af Tiltalte 2's overfald, finder retten, at de tiltalte
udøvede volden i forening og efter fælles forståelse. Ret-ten har lagt vægt på
den nære sammenhæng i de tiltaltes vold mod forurette-de, og at de tiltalte,
trods Tiltalte 2's i hvert fald delvise forsøg på at holde Tiltalte 1 og forurettede
adskilte, udgjorde en samlet front mod for-urettede og ligeledes må have haft
en forståelse heraf i situationen. Efter de tiltaltes forklaring om, at de ikke
havde planlagt overfaldet, og da retten ikke finder, at andet kan lægges til
grund herfor, er det ikke bevist, at overfaldet skete efter en forudgående aftale
eller planlægning mellem de tiltalte. Det er derfor bevist, at de tiltalte er
skyldig i i forening og efter fælles forståelse at have udøvet vold mod
Forurettede.

Straffen for så vidt angår Tiltalte 1 fastsættes til fængsel i 40 dage, jf.
straffelovens § 244, stk. 1

Straffen for så vidt angår Tiltalte 2 fastsættes til fængsel i 40 dage, jf.
straffelo-vens § 244, stk. 1.

Straffen skal ikke fuldbyrdes, hvis tiltalte overholder de betingelser, som er
angivet nedenfor, jf. straffelovens § 62 og § 63, jf. § 56, stk. 1. De tiltalte skal
herunder hver udføre samfundstjeneste i 60 timer.

Den nedenfor fastsatte prøvetid ophører, når længstetiden for at udføre sam-
fundstjeneste er udløbet, jf. straffelovens § 63, stk. 3.

Retten har i formildende retning lagt vægt på, at de tiltalte ikke tidligere er
straffet, og at volden og skaden på forurettede var af begrænset omfang. Ret-
ten har i skærpende retning lagt vægt på, at volden blev begået i forening.
Retten har endelig lagt vægt på, at volden blev udøvet i nattelivet.

Thi kendes for ret:



side 4

Tiltalte 1 skal straffes med fængsel i 40 dage.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom. Prøvetiden ophører, når længstetiden for at udføre samfundstjene-
ste er udløbet.

2. Tiltalte skal inden for en længstetid på 6 måneder fra endelig dom udfø-re
ulønnet samfundstjeneste i 60 timer.

3. Tiltalte skal være under tilsyn af Kriminalforsorgen i prøvetiden.

Tiltalte 2 skal straffes med fængsel i 40 dage.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom. Prøvetiden ophører, når længstetiden for at udføre samfundstjene-
ste er udløbet.

2. Tiltalte skal inden for en længstetid på 6 måneder fra endelig dom udfø-re
ulønnet samfundstjeneste i 60 timer.

3. Tiltalte skal være under tilsyn af Kriminalforsorgen i prøvetiden.

De tiltalte skal betale sagens omkostninger.

Dommer